ועדת הכספים, כנסת 15, פרוטוקול מספר 446, 2002-10-29 12:15

יעקב ליצמן: אני פותח את הישיבה.

יעקב ליצמן: על סדר היום: תקנות מס הכנסה (פחת מואץ לנכס שנרכש בתקופה הקובעת), התשס"ג-2002.

מאיר קפוטא: מדובר על תקנות למתן פחת מואץ, כפי שנקבע במסגרת הרפורמה במיסוי - נדל"ן.

מאיר קפוטא: בפועל, הדברים האלה כבר נעשים.

מאיר קפוטא: תקנות אלה קובעות, שבשנת 2002 הפחת יהיה 150% משיעור הפחת הרגיל, ובשנת 2003 זה יהיה 125%.

אמנון כהן: על מה הפחת?

מאיר קפוטא: על נכס נדל"ן שנרכש בשנת 2002 או 2003.

אמנון כהן: האם זה מבנה ובניין?

מאיר קפוטא: אכן, מבנה, בניין.

מאיר קפוטא: על קרקע ודאי אין פחת.

מאיר קפוטא: אלה תקנות שכבר נמצאות בשטח, ואין איתן שום בעיות.

מאיר קפוטא: זו הטבה לציבור.

אמנון כהן: זו הטבה לא לציבור, אלא לאותו רוכש.

מאיר קפוטא: לציבור הרוכשים.

מאיר קפוטא: אם אתה קונה דירה פרטית, ודאי שזה לא רלוונטי מכיון שהדירה לא משמשת לפעילות עיסקית.

מאיר קפוטא: הציבור - זה כולל כל אדם שרוכש נכס שלגביו הפחת רלוונטי.

מאיר קפוטא: אזכיר, שהוועדה וגם החוק שהתקבל בעקבותיה נועדו לעודד את שוק הנדל"ן ואת שוק הבניה, ואנו רואים שזה כבר מתחיל לעשות זאת.

אמנון כהן: זה יותר לקבלנים.

מאיר קפוטא: לא, חלילה וחס.

מאיר קפוטא: מדובר גם על אנשים שרוכשים ורוכשים לצורך השכרה או לצורך מטרה של בניה.

מאיר קפוטא: כל דבר שבסופו של דבר יתן איזו שהיא הכנסה, הרי שהפחת רלוונטי לגביו.

מאיר קפוטא: אם אין הכנסה, הפחת לא רלוונטי לגביו.

מאיר קפוטא: אציין רק שאנו הכנסנו כמה שינויים קלים.

מאיר קפוטא: הובהר שמדובר בפחת מואץ ולא בניכוי נוסף בשל פחת, ולכן המלים "ובלבד שלא יהיה זכאי לפחת בשיעור העולה על 100%" יתווספו.

מאיר קפוטא: בנוסף לכך, הבהרנו בסעיף 3(ג) שזה חל גם על רכישה לפי סעיפים 70 או 71.

מאיר קפוטא: בסעיף 3(ד) - רכישה לפי סעיף 85 לפקודה.

מאיר קפוטא: אלה השינויים, ואלה הבהרות.

מאיר קפוטא: בסך-הכל, מדובר פה בתקנה שמטיבה מאד ושתתרום.

אבשלום וילן: בועז מקלר היה אמור להגיע לפה לשם הסתייגות.

טמיר כהן: הוא הוזמן, ואף אישר השתתפות.

יעקב ליצמן: הוא מופיע לי ברשימת המוזמנים כרואה-חשבון.

אבשלום וילן: הוא היה בוועדה.

אבשלום וילן: היתה פה ועדת רבינוביץ, ונאמר שהדברים האלה חלים גם על זכות במקרקעין של חקלאים.

אבשלום וילן: בעצם, כאן הוצאתם אותם מהסיפור.

מאיר קפוטא: ממש לא.

מאיר קפוטא: דיברתי עם בועז מקלר.

מאיר קפוטא: כל בניין, שחקלאי רוכש, נחלה, ההטבות האלה ינתנו לגביו.

מאיר קפוטא: זו היתה ההשגה של בועז מקלר.

מאיר קפוטא: הבהרנו את הדבר הזה.

אבשלום וילן: מה עם מס מכירה ומס שבח?

מאיר קפוטא: כרגע, אנו מדברים על פחת מואץ.

מאיר קפוטא: הוועדה דיברה על בניין, והתקנות מדברות על בניין.

מאיר קפוטא: בועז מקלר אמר: "אם מושבניק רוכש איזו שהיא נחלה, יש לו שם רפת - זה לא יחול".

מאיר קפוטא: ראינו שזה כן חל, והכל בסדר.

איתן כבל: האם זו פרשנות?

מאיר קפוטא: לא.

מאיר קפוטא: המונח "בניין" הוא מונח שאין לגביו שום מחלוקת.

מאיר קפוטא: הדבר היחיד שנשאר שנוי במחלוקת, ושוחחתי עם בועז מקלר, הוא במקרה של מטע.

מאיר קפוטא: כלומר, לא מדובר בכלל בתחום הנדל"ן, אלא מדובר על חקלאי שנטע מטע.

מאיר קפוטא: לגבי מטעים, יש בכלל תקנות מיוחדות של שינטוע, והן לא קשורות לעניין הזה; כל הוועדה היתה אמורה לעודד את שוק הנדל"ן, והיא לא התכוונה להכנס לתחום החקלאות שהוא תחום נפרד.

אבשלום וילן: אני מבקש לא להצביע, ואגיד למה.

אבשלום וילן: יש את נושא מס מכירה וגם את נושא הארכת תקנות בשנתיים שהיו צריכים להיות בחוק ההסדרים ועדיין לא הבאתם של הסדר הקיבוצים - את הפטור ממס שמתחדש אוטומטית.

אבשלום וילן: אני יודע שטלי דולן רוצה רק שנה, ותהרוג אותי ואינני מבין למה.

אבשלום וילן: כל פעם מאריכים זאת בשנתיים לאותם 15 קיבוצים.

יעקב ליצמן: אני לא מבין למה שנה כן.

אבשלום וילן: כי המדינה חתמה על הסכם.

אבשלום וילן: הרי הסכום של 400 מליון שקל אף פעם לא עובר.

אבשלום וילן: נשארו 15 קיבוצים.

אבשלום וילן: מדי שנה מאריכים אוטומטית בשנתיים.

אבשלום וילן: עד עכשיו לא גמרתם את זה ולא הבאתם את חוק ההסדרים.

אבשלום וילן: אני יודע, שטלי דולן חושבת שצריך שנה.

אבשלום וילן: למה?

אבשלום וילן: מי יסדר?

אבשלום וילן: זה כבר רץ כך שמונה או עשר שנים.

מאיר קפוטא: אני רוצה להתייחס לזה.

מאיר קפוטא: זה לא שייך לטלי דולן, אלא אלי כממונה על הכנסות המדינה.

מאיר קפוטא: אני ישבתי גם עם בועז מקלר, ואני יושב גם עם שר האוצר על הנושא הזה.

מאיר קפוטא: ממש בימים הקרובים אנו נסכם את הדברים.

מאיר קפוטא: יש פה בעיה עקרונית שצריכה גם להטריד אתכם.

מאיר קפוטא: היה חוק הההסדרים שהתחיל בשנת 1987, והנושא בא מלכתחילה לחמש שנים כלומר עד 1992.

מאיר קפוטא: היום, אנו נמצאים עשר שנים מאוחר יותר - ב-2002 - והוא ממשיך להיות מוארך משנה לשנה.

מאיר קפוטא: צריך להחליט.

אבשלום וילן: אבל, מי לא ביצע?

אבשלום וילן: המדינה לא ביצעה.

אבשלום וילן: אתה מחזיק כסף אצל הבנקים ומפסיד הרבה יותר.

אבשלום וילן: אתה מפסיד כסף בבנקים, ואתה יודע זאת.

אבשלום וילן: אתה ממונה על הכנסות המדינה.

אבשלום וילן: אתה זורק את זה עלינו.

מאיר קפוטא: לא, חלילה וחס.

אבשלום וילן: מה קורה לך?

מאיר קפוטא: האם קיבלתם ממני תשובה שלילית?

מאיר קפוטא: ! חס ושלום.

מאיר קפוטא: אני יושב עם האנשים.

מאיר קפוטא: ישבתי עם בועז מקלר, ואשב גם איתך ועם כל גורם שתמליץ לי לשבת איתו, כדי ללמוד את הנושא.

מאיר קפוטא: אינני בא לדבר הזה עם שום דעה מוקדמת.

מאיר קפוטא: אני רק אומר, שזה לא שייך לתקנות האלה.

מאיר קפוטא: התקנות האלה הן תקנות שמעניקות פחת.

מאיר קפוטא: אין שום קשר בין זה לבין נושא הקיבוצים.

אבשלום וילן: אגיד לך מה הקשר.

אבשלום וילן: בחוק ההסדרים הייתם צריכים להביא זאת.

אבשלום וילן: לא אני צריך להגיד לכם שאתם מחזיקים עדיין 4-5 מיליארדי שקלים בבנקים ומפסידים עליהם ריבית.

אבשלום וילן: אתם הייתם צריכים לעשות זאת.

אבשלום וילן: פתאום שר האוצר עושה פוליטיקות.

אבשלום וילן: הרי בסוף תאשרו זאת.

אבשלום וילן: אם שר האוצר עושה פוליטיקות, גם אני עושה פוליטיקות.

אבשלום וילן: למה לא הבאתם זאת בחוק ההסדרים כשהיה צריך להביא?

מאיר קפוטא: יש שאלה משפטית.

מאיר קפוטא: לדעתי, יש כאן שתי סוגיות נפרדות לגמרי.

מאיר קפוטא: יש את הסוגיה האם מאריכים את ההקלות על לקיבוצים, ויש סוגיה שניה של פרשנות על מס מכירה והיא נמצאת בדיון משפטי בבית-משפט.

מאיר קפוטא: זה לא שייך כלל לדברים שאנו דנים בהם כאן.

מאיר קפוטא: נציבת מס הכנסה נמצאת פה, ושנינו דנים בנושא הזה.

מאיר קפוטא: נדון בזה עם שר האוצר.

מאיר קפוטא: נגיש בפניו את המלצותינו, וזה ייעשה בימים הקרובים.

מאיר קפוטא: אין כאן שום קשר בין הנושא ההוא של מס מכירה לגבי הסדר הקיבוצים לבין תקנות שבאות ליישם את המלצות ועדת נדל"ן.

אבשלום וילן: אם הייתם באים בידיים נקיות ומאריכים זאת, כמו שאמרת שמ-1992 זה מוארך, זה אחרת, אבל אנו יודעים את האמת ואומר אותה לפרוטוקול: שר האוצר, מסיבות פוליטיות, כשזה קשור לקיבוצים, מחליט להשעות את החתימה.

אבשלום וילן: אל תבוא עכשיו עם מכתבים של שר האוצר לדרוש מאיתנו שנאשר דברים דומים.

מאיר קפוטא: אני אומר, כממונה על הכנסות המדינה, שמה שאתה אומר לא נכון.

אבשלום וילן: לא מדוייק.

מאיר קפוטא: לא מדוייק.

מאיר קפוטא: אני מעכב זאת, ולא שר האוצר.

מאיר קפוטא: אני יכול להביא את נציבת מס הכנסה כתימוכין למה שאני אומר, והיא תוכל לאשר את הדברים.

אבשלום וילן: האם בשבועות הקרובים זה - מה ששאלתי - יגיע לפה, לוועדה, לסיכום?

יעקב ליצמן: האם אתה מדבר על התקנות?

אבשלום וילן: אני מדבר על מה שאמרתי כרגע: מס מכירה וההארכה הסטנדרטית אחת לשנתיים לגבי אותם 15 קיבוצים שלא גמרו את ההסדר, שהוא בגינם מחזיק ארבעה מיליארדי שקלים בבנקים.

מאיר קפוטא: אנו מגבשים את ההמלצה לשר האוצר.

מאיר קפוטא: אנו דנים בנושא הזה היום, מחר ומחרתיים.

מאיר קפוטא: אני פשוט לא רוצה להגיש המלצות, לפני שאני גומר לשבת עם האנשים שאתה רוצה שאשב איתם.

אבשלום וילן: אמרתי: בשבועות הקרובים.

אבשלום וילן: זה צריך להגיע בחוק ההסדרים.

מאיר קפוטא: אני אומר, שהתשובה חיובית.

מאיר קפוטא: הנושא הזה בטיפול.

מאיר קפוטא: אף אחד לא מתכוון להתחמק מזה, וגם אי אפשר להתחמק מזה; זה נושא יותר מדי כבד ויותר מדי גדול.

אבשלום וילן: דני צידון דיבר איתכם מספיק פעמים.

אבשלום וילן: זה היה צריך להופיע בחוק ההסדרים אוטומטית.

אבשלום וילן: אינני צריך לעבור פה את הריטואל הזה מדי שנה.

מאיר קפוטא: אני שב ואומר - ונציבת מס הכנסה נמצאת כאן - שאנו מטפלים בנושא הזה באלה הימים, וזה יובא בפני שר האוצר בימים הקרובים.

אבשלום וילן: בכל אופן, יש פה הסתייגות וטענה של בועז מקלר.

מאיר קפוטא: זה לא שייך לכאן.

אבשלום וילן: זה כן שייך לפחת מואץ בנכס.

אבשלום וילן: זה מופיע במכתבו של בועז מקלר מה-22 באוקטובר.

יעקב ליצמן: מי האדמו"ר הזה, בועז מקלר, שאתה כל כך חרד לכל מלה שהוא אומר?

אבשלום וילן: כל מילה של בועז אני מביא לדיון כל מילה של בועז מקלר.

אבשלום וילן: בדרך כלל, הוא יושב שם ולוחש מאחורי הדלת.

מאיר קפוטא: לא קיבלנו זאת.

טלי ירון-אלדר: לא קיבלנו זאת.

טלי ירון-אלדר: אסביר במה מדובר ולמה זה לא כלול.

טלי ירון-אלדר: כמו שמאיר קפוטא אמר בהתחלה, "בניין" כולל גם בניינים חקלאיים, כי "בניין" כולל כל מה שבנוי.

טלי ירון-אלדר: הבקשה פה היא להרחיב מעבר לבניינים גם לדברים שבחקלאות ניתנים להם הטבות של פחת כמו מטעים.

טלי ירון-אלדר: הוועדה שדנה בנושא המקרקעין לא התייחסה למטעים.

טלי ירון-אלדר: היא לא רצתה לתת עידוד למטעים.

טלי ירון-אלדר: לא על זה מדובר בכלל.

טלי ירון-אלדר: היה מדובר פה במבנים, כולל מבנים שמשמשים לחקלאות.

טלי ירון-אלדר: לכן, התקנה פה כוללת בניין ולא כוללת מקרקעין.

טלי ירון-אלדר: על הקרקע עצמה אין לעולם פחת.

טלי ירון-אלדר: על קרקע לא חל פחת.

טלי ירון-אלדר: מה שחל עליו הפחת זה מה שבנוי על הקרקע ומטעים בצורה זו או אחרת.

טלי ירון-אלדר: לכן, זה בניין ולא מקרקעין.

טלי ירון-אלדר: לגבי מקרקעין, אין לזה משמעות כשמדברים על פחת.

אבשלום וילן: הבנתי.

אבשלום וילן: בכל אופן, אני שואל: האם את עומדת מאחורי הממונה על הכנסות המדינה לגבי שני הדברים הקודמים ששאלתי: בשבוע הקרוב ייגמרו הדיונים, ובאחד השבועות הקרובים זה יבוא לפה לאישור?

טלי ירון-אלדר: אני עומדת יחד עם מאיר קפוטא.

טלי ירון-אלדר: אנו דנים בנושאים האלה.

טלי ירון-אלדר: אם הבנתי נכון, מדובר במס מכירה ובחוק ההסדרים.

אבשלום וילן: הארכה בחוק ההסדרים של השנתיים, כשמ-1992 נשארו 15 קיבוצים בנושא.

אבשלום וילן: זה לא צריך לעבור פה את הריטואל, אלא זה היה צריך להופיע בחוק ההסדרים.

טלי ירון-אלדר: במסגרת תקנות סוף שנה או דיוני סוף שנה, אנו מטפלים בזה.

אבשלום וילן: כפוף להסברים האלה, אני תומך.

יעקב ליצמן: אני מעמיד להצבעה את תקנות מס הכנסה (פחת מואץ לנכס שנרכש בתקופה הקובעת), התשס"ג-2002.

יעקב ליצמן: מי בעד?

יעקב ליצמן: מי נגד?

יעקב ליצמן: תקנות מס הכנסה (פחת מואץ לנכס שנרכש בתקופה הקובעת), התשס"ג-2002, התקבלו.

יעקב ליצמן: התקנות אושרו.

יעקב ליצמן: בועז מקלר, איחרת בדקה.

אבשלום וילן: יצגתי אותך נאמנה.

אבשלום וילן: שינויים בתקציב לשנת 2002 (פניה מס' 320 לוועדה)

יעקב ליצמן: לפנינו פניה מספר 320 לוועדה - הוצאות חירום אזרחיות.

שרון גמבשו: הפניה עוסקת בשינויים פנימיים - העברת ארבעה מליוני שקלים מנושא איתור, גילוי וזיהוי לנושא של מענה רפואי, כאשר התיקון הזה הוא תיקון טכני.

שרון גמבשו: הכסף יוצא מאיתור, גילוי וזיהוי במסגרת תכנית של מענה רפואי.

יעקב ליצמן: האם יש איזה שהן הערות?

יעקב ליצמן: אני מעמיד להצבעה את פניה מספר 320 לוועדה.

יעקב ליצמן: מי בעד?

יעקב ליצמן: מי נגד?

יעקב ליצמן: ה צ ב ע ה פניה מס' 320 לוועדה התקבלה.

יעקב ליצמן: הפניה אושרה.

יעקב ליצמן: פניה מספר 325 לוועדה - תקציב מינהל מקרקעי ישראל.

יעקב ליצמן: האם יש מישהו?

יעקב ליצמן: אין רפרנט.

יעקב ליצמן: אבי היה כאן ויצא החוצה, ואולי מישהו יקרא לו.

יעקב ליצמן: חבל.

יעקב ליצמן: שינויים בתקציב לשנת 2002 (פניות מס' 329 ו-330 לוועדה)

יעקב ליצמן: עתה, פניות מספר 329 ו-330 לוועדה - משרד המדע, התרבות והספורט.

איתי יעקב: זו העברה של 12.6 מליון שקל לתקציב משרד המדע - מסעיף הוצאות פיתוח אחרות.

איתי יעקב: זה נועד להגדלת תמיכה במוסדות תרבות, יזמות בתרבות ולתקנת ירושלים.

אמנון כהן: פרט מספר 193103 בפניה - בדיון התקציב לשנת 2002 עם שר המדע שאלנו אותו האם יש קריטריונים, והוא אמר שיש קריטריונים בעיתיים מאד ושבחודש הקרוב הוא יתקין תקנות חדשות.

יעקב ליצמן: לאחר מכן, נאמר לנו שהותקנו.

קולט אביטל: הותקנו.

אמנון כהן: ראשית, לא ראיתי את התקנות.

אמנון כהן: כולם אמרו והבטיחו להעביר לנו את המבחנים שמגישים אחר כך את התמיכות.

אמנון כהן: שנית, הייתי רוצה לקבל את רשימת מוסדות התרבות שמקבלים תמיכה.

אמנון כהן: לאן הולכים 11 מליון שקל?

רוני ברקת: לגבי הקריטריונים, משרדנו טיפל בצורה נמרצת מאד, ופורסמו קריטריונים לקולנוע על-פי כל התהליך.

אמנון כהן: האם אלה קריטריונים חדשים?

רוני ברקת: כן, קריטריונים חדשים פורסמו.

אמנון כהן: יש את הקריטריונים האחרים שהיו קבועים שאתם מפרסמים כל שנה - האם אתה מדבר על זה?

אמנון כהן: רוני ברקת: לא.

אמנון כהן: השר הבטיח שהוא משנה את הקריטריונים.

רוני ברקת: אגיד לך בדיוק במה פירסמנו קריטריונים.

רוני ברקת: פירסמנו קריטריונים בתחום הקולנוע.

אמנון כהן: חברת-הכנסת קולט אביטל, מאיפה את יודעת?

קולט אביטל: אני בודקת את זה כל הזמן.

קולט אביטל: ישבתי איתם ומולם על כל סעיף בתקציב.

אמנון כהן: אני מדבר על תקנות, ולא על סעיף תקציב.

קולט אביטל: אני מדברת גם על התקנות.

אמנון כהן: לא ראיתי תקנות חדשות.

רוני ברקת: לדוגמא: בתקנת הקולנוע יש לנו קריטריון.

רוני ברקת: בתקנת התיאטראות יש קריטריונים חדשים שפורסמו השנה אחרי עבודה של שנה שלמה, וקיבלו את אישור משרד המשפטים שזה סוף התהליך, ופורסמו ב"רשומות".

רוני ברקת: אותו דבר לגבי כל תקנת המוסיקה, שגם בה פורסמו קריטריונים חדשים.

רוני ברקת: למוזיאונים יש לנו קריטריונים.

יעקב ליצמן: חבר-הכנסת אמנון כהן, גם במשרד החינוך גומרים את הקריטריונים.

יעקב ליצמן: לכן, הזיקה כאן היא בסדר.

יעקב ליצמן: הלוואי שנושא התרבות שלנו היה עובר למדע.

רוני ברקת: עבדנו השנה על הרבה מאד קריטריונים.

רוני ברקת: אנו עושים זאת גם בספורט במקביל, אבל גם בתרבות.

אמנון כהן: בספורט זה היה פרוץ מאד.

אמנון כהן: הקריטריונים היו בעייתיים מאד.

אמנון כהן: רוני ברקת: נכון.

אמנון כהן: אנו עובדים עליהם.

אמנון כהן: האם אתם עובדים?

אמנון כהן: האם בספורט לא הותקנו עדיין?

אבשלום וילן: מכבי תל-אביב - אתה מקבל הכל, וכל השאר - כלום.

אבשלום וילן: אלה הקריטריונים.

איתן כבל: מה יש לך נגד מכבי תל-אביב?

אבשלום וילן: אין לי.

אבשלום וילן: אני בעדם.

אמנון כהן: האם אני יכול לקבל את הקריטריונים החדשים לכל ענף בנפרד?

רוני ברקת: כן, תוכל לקבל.

רוני ברקת: הם גם מפורסמים ב"רשומות" ובפרסומים באינטרנט.

רוני ברקת: אין בעיה, והם חשופים וגלויים.

אמנון כהן: מה לגבי רשימה של מקבלי התמיכות?

רוני ברקת: עיקר הכסף כאן הולך לתקנת ירושלים לסייע למוסדות התרבות בירושלים--

קולט אביטל: --שקורסים.

צלי רשף: אנו בעד.

רוני ברקת: כמעט 7.5 מליוני שקל מהתקציב הזה עובר לנושא הזה.

רוני ברקת: ע"י ההעברה הזו אנו נצמצם את הקיצוץ הגדול שהיה בתקציב הזה בתקנת ירושלים.

קולט אביטל: יש, למשל, תיאטרון אתיופי.

קולט אביטל: היו"ר יעקב ליצמן: חבר-הכנסת אמנון כהן, צריך לאשר זאת.

אמנון כהן: האם אני יכול לקבל רשימת הגופים שמקבלים תמיכות?

יעקב ליצמן: כן.

יעקב ליצמן: את זה גם אני רוצה.

יעקב ליצמן: תעביר למנהל הוועדה רשימה למען חברי-כנסת שרוצים.

אמנון כהן: כבוד היושב-ראש, אף פעם לא מקבלים את הרשימה.

אמנון כהן: אתה אומר זאת כאילו.

אמנון כהן: אני רוצה לעכב זאת, כדי שנקבל.

יעקב ליצמן: חבר-הכנסת אמנון כהן, אני יכול להגיד לך שאחד הדברים עליהם ישבתי באוצר הוא שאני מבקש שדברים יהיו מסודרים, ואולי אפילו נכתוב מכתב.

יעקב ליצמן: אני מבקש לכתוב מכתב לממונה על התקציבים שביקשנו רשימה.

יעקב ליצמן: אני מעמיד להצבעה את פניות מספר 329 ו-330.

יעקב ליצמן: מי בעד?

יעקב ליצמן: מי נגד?

יעקב ליצמן: ה צ ב ע ה

אמנון כהן: אני מבקש רביזיה.

יעקב ליצמן: הרביזיה תתקיים בעוד חמש דקות.

יעקב ליצמן: חבר-הכנסת אמנון כהן, יש דברים ויש דברים.

יעקב ליצמן: פוליטיקה - פוליטיקה.

אמנון כהן: זו לא פוליטיקה.

אמנון כהן: זה ענייני.

אמנון כהן: זה קשור לירושלים.

יעקב ליצמן: רבותי, תהיה רביזיה.

קולט אביטל: אתה יכול לבקש שיפקססו את הקריטריונים.

קולט אביטל: מה הבעיה?

קולט אביטל: רוני ברקת: האם אתה רוצה את הקריטריונים?

אמנון כהן: את הרשימה ואת הקריטריונים.

צלי רשף: הקריטריונים חשובים.

אמנון כהן: גם הרשימה.

אמנון כהן: שינויים בתקציב לשנת 2002 (פניה מס' 335 לוועדה)

יעקב ליצמן: עתה, פניה מספר 335 לוועדה - משרד החינוך - שינויים פנימיים בתקציב המשרד לרבות תקצוב שעות לימוד.

יעקב ליצמן: האם יש לנו בעיה עם זה?

יעקב ליצמן: לא.

אורית נוקד: אני רואה פה קיצוץ בחינוך הלא פורמלי.

אורית נוקד: אני מבקשת שמישהו יסביר זאת.

משה שגיא: זו פניה שנוגעת לשעות הוראה.

משה שגיא: יחידות שרכשו שעות הוראה העבירו מתקציבן, על מנת לקנות ימי הדרכה למורים ושעות הוראה לתלמידים לביצוע פעילויות שלהם.

משה שגיא: זו כל הפניה.

אבשלום וילן: ידוע לי, לגבי פניות 335 ו-339- - -

יעקב ליצמן: אתה מדבר על פניה מספר 339.

יעקב ליצמן: דרך אגב, חבר-הכנסת וילן, לא תהיה הצבעה על זה.

אבשלום וילן: אדוני, לא.

אבשלום וילן: זה בית-משפט.

יעקב ליצמן: שמעתי.

יעקב ליצמן: למה אתה מזהיר אותי עם האצבע?

יעקב ליצמן: אמרתי לך מיד, כדי שלא יהיו מוקשים.

אבשלום וילן: אתה צריך ללמד את משרד החינוך מינהל תקין.

שגית אפיק: זה לא זה.

יעקב ליצמן: זה לא זה.

יעקב ליצמן: אתה מדבר על פניה אחרת.

יעקב ליצמן: חבר-הכנסת וילן מדבר על הטלויזיה החינוכית.

צלי רשף: מה זה: החינוך העצמאי?

אורית נוקד: אני רואה שיש קיצוץ בחינוך לדמוקרטיה ויהדות ובנושא ילדים מחוננים.

משה שגיא: רכישת שעות הוראה מיחידות המשרד לביצוע פעילויות שלהן.

משה שגיא: בחינוך עצמאי ובחינוך התיישבותי יש פה גידול יותר גדול, בגלל שיש פה בעיה בשכר המורים.

משה שגיא: החינוך העצמאי הוא פרט מספר 202908, וחינוך התיישבותי הוא פרט מספר 202806.

יעקב ליצמן: החינוך העצמאי זה זרם החינוך העצמאי.

צלי רשף: לְמה חינוך עצמאי שייך?

יעקב ליצמן: זה של יהדות התורה.

צלי רשף: זו העברה של 35 מליון שקל מהתקציב הרגיל ליהדות התורה.

יעקב ליצמן: לא, אל תיסחף.

צלי רשף: זה מה שאני קורא.

צלי רשף: תסבירו לי.

יעקב ליצמן: הוא יסביר לך.

יעקב ליצמן: ליהדות התורה אין כסף.

יעקב ליצמן: אתה חדש כאן.

צלי רשף: אם כך, תסבירו לי.

משה שגיא: יש שני סעיפים: סעיף 202806 ו-202908 שהיתה בהם בעיה וחוסר שנובע מעלויות בהסכמי שכר עם המורים, שנחתמו שנה קודמת ושולמו השנה.

משה שגיא: בפניה הזו כיסינו את הגרעון שיש בשכר מורים.

משה שגיא: זה לא גידול בכמויות, אלא זה כיסוי היקף הפעילות הקיימת.

יעקב ליצמן: הם מקבלים את אותו השכר שכל המורים מקבלים.

יעקב ליצמן: חברת-הכנסת קולט אביטל, תירגעו.

יעקב ליצמן: אינני הולך להצביע היום על פניה מספר 339, כי נאמר לי שיש בעיה עם בית-משפט.

יעקב ליצמן: התשובה היא: לא.

אבשלום וילן: כבוד היושב-ראש, איך אתה מסביר שמדינת ישראל מנסה לעבוד על הוועדה?

יעקב ליצמן: תן לי לעבור את זה.

יעקב ליצמן: רבותי, אתם מקדימים את המאוחר.

יעקב ליצמן: בואו ונעשה זאת באופן מסודר.

יעקב ליצמן: אמרתי לכם מיד, בגלל שאינני רוצה שתדברו על זה ואינני רוצה רשרושים.

יעקב ליצמן: אני רוצה שיהיה כאן שקט.

יעקב ליצמן: אני אומר: אני לא אצביע.

יעקב ליצמן: תירגעו.

יעקב ליצמן: גם אני מבין זאת.

אבשלום וילן: היה דיון עם החשב אורי יוגב.

אבשלום וילן: אנו מקבלים פה פניה של שינויים פנימיים בתוך התקציב.

אבשלום וילן: אני רואה פה העברות פנימיות וכו'.

אבשלום וילן: אם היו מרכזים לי את השינויים העיקריים ואם לא מנסים לגנוב אותי כמו בפניה מספר 339- - -

יעקב ליצמן: על מה אתה מדבר?

אבשלום וילן: הביאו לי לפה עכשיו 80 סעיפים.

צלי רשף: יש פה 35 מליון שקל לחינוך העצמאי.

צלי רשף: על מה ולמה?

יעקב ליצמן: בסדר.

יעקב ליצמן: חבר-הכנסת וילן, תגיד לו שלא יתרגש.

אבשלום וילן: יש גם לחינוך ההתיישבותי 25 מליון שקל.

אבשלום וילן: אני רוצה להבין מה זה השינויים הפנימיים.

אבשלום וילן: מה קורה?

אבשלום וילן: למה מתכוון המשורר?

משה שגיא: כל ההפחתות הן לצורך רכישת שעות הוראה עבור ביצוע פעילויות של היחידות.

אבשלום וילן: למה זה לא תוקצב בהתחלה?

משה שגיא: תשים לב לפרט מספר 202611 ותראה.

צלי רשף: ממה נוצר החסר?

משה שגיא: כל שנה, לפי תכנית העבודה, יחידות רוכשות שעות הוראה.

יעקב ליצמן: גם בסוף השנה עוד מעט תקבל חסר במשכורת.

יעקב ליצמן: יש העברות עוד מעט.

משה שגיא: זה חלק מתכנית העבודה של היחידות.

אבשלום וילן: אתה מגיש תקציב שנתי, ויש לך מספר שעות לחינוך ההתיישבותי, לחינוך העצמאי וכו'.

אבשלום וילן: איך פתאום נוצרו פה חוסרים?

משה שגיא: כשאנו בונים את תקציב 2002, אנו בונים אותו באוגוסט 2001 - שנה וחצי לפני שנת התשס"ג.

משה שגיא: אנו לא יכולים לחזות שנה וחצי לפני מה יהיו הצרכים בשנת התשס"ג.

משה שגיא: לכן, יש פניה לפתיחת שנת הלימודים.

משה שגיא: לטעמי, הפניה הזו היתה צריכה להיות כבר באוגוסט, והגשנו אותה באוגוסט.

משה שגיא: האוצר, מנימוקים ועיכובים שלו, מגיש אותה עכשיו.

יעקב ליצמן: אין בזה כלום.

משה שגיא: אלה כל הדברים שלפי תכנית העבודה של היחידות בשנת התשס"ג.

אבשלום וילן: האם כל זה אלה שינויים פנימיים בתוך המשרד?

משה שגיא: ודאי.

איתן כבל: חבר-הכנסת צלי רשף מנסה להגיד, ש-35 מליון שקל הם לא מליון שקל.

משה שגיא: הסברתי את זה.

משה שגיא: למעשה, אלה התייקרויות.

משה שגיא: זו הגדלת התייקרויות לחינוך התיישבותי ולחינוך העצמאי.

צלי רשף: איך זה עומד בפרופורציה?

אבשלום וילן: למה, למשל, מורידים לחינוך לדמוקרטיה וליהדות 2.6 מליוני שקלים?

אבשלום וילן: האם יש כבר מספיק דמוקרטיה?! האם כבר יודעים הכל?!

משה שגיא: מפני שזה לצורך הפעילות של הדמוקרטיה והיהדות.

אבשלום וילן: כלומר, מישהו קיצץ בדמוקרטיה.

משה שגיא: הוא לא קיצץ.

משה שגיא: זה לא קיצוץ.

משה שגיא: הוא מבצע את הפעילות בצורה אחרת.

קולט אביטל: איך?

קולט אביטל: לא יכול להיות דבר כזה.

משה שגיא: הוא רוכש שעות הוראה לצורך לימוד דמוקרטיה ויהדות בבתי-הספר.

צלי רשף: היושב-ראש, כמו שאמרת, אני חבר חדש בוועדה, וזה השבוע השלישי שלי בוועדה.

צלי רשף: אני מוכרח להגיד לך, שאני לא מבין את הנייר הזה, ואינני יכול להצביע עליו.

צלי רשף: אני רוצה הסבר מדוייק למה.

יעקב ליצמן: תצביע איך שאתה רוצה.

יעקב ליצמן: אני חייב להגיד לך, שגם אני מצביע מה שאני רוצה.

צלי רשף: אני הנחתי, שגם עד היום הצבעת איך שאתה רוצה.

יעקב ליצמן: לאו דוקא.

יעקב ליצמן: אתה יודע מה?

יעקב ליצמן: אגייס רוב ונפיל לכם את הפניה לגבי משרד המדע, אם זו הדרך.

צלי רשף: עכשיו השתכנעתי איך אני צריך להצביע.

יעקב ליצמן: אתה יודע שאלה דברים שבאים לכאן.

צלי רשף: לא, אני לא יודע.

יעקב ליצמן: אם אתה לא יודע - תלמד.

יעקב ליצמן: אפשר ללמוד דברים.

יעקב ליצמן: אני חושב, שזה לא 'פייר' מה שהוא, חבר-הכנסת צלי רשף, עשה עכשיו.

יעקב ליצמן: אפשר לחשוב שכל הפניה היא לגבי החינוך העצמאי.

צלי רשף: חצי ממנה.

יעקב ליצמן: אפילו לא עשירית.

אבשלום וילן: אני מייצג זרם חינוך התיישבותי, ואני מפסיד פה הרבה כסף.

אבשלום וילן: אין לי בעיה לאשר את ה פניה, אם הייתי יודע שזה מוגש ללא משוא פנים.

אבשלום וילן: לאור מה שראיתי בפניה מספר 339 שניסו פה לעקוף בית-משפט- - -

יעקב ליצמן: אתה נסחף עכשיו.

יעקב ליצמן: אתה עומד להשליך מפניה אחת לשניה?

יעקב ליצמן: אתה יודע שאתה לא אומר נכון.

אבשלום וילן: אינני מבין את ההסברים.

יעקב ליצמן: אני אצביע, ואתה תצביע מה שאתה רוצה.

אבשלום וילן: האם אמרתי לך איך אני מצביע?

אבשלום וילן: ! אני רוצה לתמוך בך.

אבשלום וילן: אני רוצה הסברים הגיוניים.

משה שגיא: ניקח את הדמוקרטיה כדוגמא.

משה שגיא: היא נובעת מכמה שינויים ואפרט אותם: יש פה רכישת 600 שעות עבור מטה שנער-קרמינצר, ורכישת עוד 400 שעות למטה שנער, ורכישת 28 ימי הדרכה- - -

קולט אביטל: אנו לא הבנו.

צלי רשף: זו תורכית בשבילנו.

צלי רשף: אנו רוצים שתסביר לנו על מה מדובר.

משה שגיא: אלה שעות הוראה בבתי-הספר.

אבשלום וילן: מה זה: מטה שינהר?

משה שגיא: ועדת שנער היא של לימודי היהדות, וקרמינצר - זה לגבי דמוקרטיה.

משה שגיא: אותה יחידה במשרד מטפלת בדמוקרטיה וגם ביהדות.

משה שגיא: היא רוכשת מתקציבה שעות הוראה, על מנת להעביר את התכניות השונות לבתי-הספר.

משה שגיא: היא מעבירה בתקציב שלה לרכישת שעות.

משה שגיא: ימי הדרכה - זה הטמעת התכניות בקרב המורים.

משה שגיא: היא צריכה להדריך את המורים.

משה שגיא: היא רוכשת ימי הדרכה למורים.

משה שגיא: היא מוציאה אחד לאחד.

משה שגיא: זה פירוט פנימי.

צלי רשף: יש כמה מליוני שקל לסוגי החינוך העצמאי.

דובר: לא.

צלי רשף: לא.

צלי רשף: יש חינוך עצמאי מוכר שזה 202909- - -

קולט אביטל: עצמאי מוכר זה בתי-הספר הדתיים.

יעקב ליצמן: זה לא שייך לחינוך העצמאי.

יעקב ליצמן: יש הרבה מוכרים.

משה שגיא: זה לא חינוך עצמאי.

משה שגיא: אלה מוסדות הפטור.

יעקב ליצמן: רבותי, תצביעו איך שאתם רוצים.

יעקב ליצמן: אני מעמיד להצבעה את פניה מספר 335 לוועדה.

יעקב ליצמן: מי בעד?

יעקב ליצמן: מי נגד?

יעקב ליצמן: ה צ ב ע ה בעד - 1 נגד - 2 נמנעים - 1 פניה מס' 335 לוועדה לא התקבלה.

יעקב ליצמן: הפניה לא אושרה.

אבשלום וילן: תשאל מי נמנע.

אבשלום וילן: אני נמנעתי.

יעקב ליצמן: זה לא משנה.

יעקב ליצמן: אני מבקש רביזיה.

אבשלום וילן: האם אתה ביקשת רביזיה?

אבשלום וילן: זה עבר.

יעקב ליצמן: זה לא אושר.

יעקב ליצמן: הצבעתם נגד, ואני הצבעתי בעד.

יעקב ליצמן: אני לא מצביע היום גם על הרביזיה השניה.

יעקב ליצמן: תשכחו מזה.

יעקב ליצמן: אצביע, כשיהיה לי רוב ואז אפיל את זה.

אבשלום וילן: בעוד חמש דקות.

יעקב ליצמן: יהיו כללי משחק אחרים.

יעקב ליצמן: אני אגייס כמה חברים.

איתן כבל: חבר'ה, אין בעיה.

איתן כבל: לא 'גונבים' שום דבר.

יעקב ליצמן: אין שום בעיה.

יעקב ליצמן: פניה מספר 337 לוועדה - מינהל מקרקעי ישראל - אבי לא חזר.

יעקב ליצמן: אין רפרנט.

יעקב ליצמן: שינויים בתקציב לשנת ‏2002 (פניה מס' 338 לוועדה)

יעקב ליצמן: עתה, פניה מספר 338 לוועדה.

אורית נוקד: מה זה: הבניה הכפרית?

צלי רשף: הבניה הכפרית היא בהתנחלויות.

קולט אביטל: שאלה אינפורמטיבית - האם יש בתקציב כסף שהולך לבנייה ציבורית לשיכוני עולים?

קולט אביטל: שר השיכון ושר הקליטה מלינים על כך שיש עולים שמחכים בתור מאז 1995.

אמנון כהן: מחכים לדיור ציבורי מ-1992.

אמנון כהן: זה אמיתי, ומדובר ב-50 אלף איש.

קולט אביטל: בדיוק.

קולט אביטל: אני רוצה לדעת האם יש דיור ציבורי.

אבשלום וילן: דוקא הפעם מורידים מהבניה הכפרית.

צלי רשף: מה זה: תקציב האבטחה במזרח-ירושלים?

אריאל לוין: זה מורכב משלושה דברים: דבר אחד הוא תגבור ההרשאה להתחייב לפיקוח של התשתיות על בניה בכל רחבי הארץ - 15.4 מליון שקל.

אריאל לוין: הבקשה במהותה יותר טכנית, כדי שהחוזים יהיו מעבר ל-31 בדצמבר.

אריאל לוין: בדרך כלל, בשנים האחרונות חתמנו חוזים עם חברות שעושות פיקוח עד 31 בדצמבר.

אריאל לוין: מה שקורה הוא, שב-1 בינואר של כל שנת תקציב עדיין לא עושים להם הגדלות של החוזים, ואז כל המערכת בבעיה.

אריאל לוין: אם הם לא יעבדו, לא יהיה פיקוח או שיעבדו בלי חוזים.

אריאל לוין: ההיקף השנתי הוא בערך 30 מליון שקל.

אריאל לוין: ביקשנו מהאוצר להגדיל את ההרשאה להתחייב ב-15 מליון שקל, כדי שנוכל לחתום חוזים עד ה-15 ביולי 2003, על מנת שבתחילת השנה יוכל להיות פיקוח בשטח.

אריאל לוין: התקציב גם לא מאושר בתחילת השנה, ואז יש בעיה שיש עבודות בשטח, עבודות תשתיות, ואין עליהן פיקוח.

אבשלום וילן: למה אתה מוריד לבניה כפרית חמישה מליוני שקלים?

אבשלום וילן: היו"ר יעקב ליצמן: מה קרה לך?

אבשלום וילן: האם פתאום אתה חרד מזה?

אבשלום וילן: אני בטוח, שזה בהתיישבות העובדת, כי בשטחים לא היית מוריד.

אבשלום וילן: האם השר שרנסקי יוריד בשטחים?

אבשלום וילן: ! האם אבי מעוז יוריד בשטחים?

אבשלום וילן: !

יעקב ליצמן: אני מניח שכן, אם הוא אובייקטיבי.

אמנון כהן: הוא לא יכול לבנות, כי אם אין קניה.

קולט אביטל: למה?

קולט אביטל: זה בחצי חינם.

אבשלום וילן: חזון אחרית הימים.

אריאל לוין: הדבר השני הוא: תגבור תכנית מודיעין.

צלי רשף: האם אתה יודע ספציפית לגבי הבניה הכפרית איפה זה יורד?

אריאל לוין: אני נמצא עכשיו בסעיף 2, ואגיע לסעיף 3.

אריאל לוין: אם אתם רוצים סעיף 3 - אציג את סעיף 3.

צלי רשף: בסדר.

אריאל לוין: מדובר בתגבור למוסדות ציבור במודיעין - 8 מליוני שקלים.

אריאל לוין: זה סיכום עם האוצר להוסיף למוסדות ציבור במודיעין.

אריאל לוין: הדבר השלישי, שעולה עכשיו, הוא תגבור שמירה במזרח-ירושלים בשבעה מליוני שקלים.

אבשלום וילן: זה הבית של אריק שרון - לא?

אבשלום וילן: אריאל לוין: זו אבטחה.

איתן כבל: בין היתר.

אבשלום וילן: מה מאבטחים במזרח-ירושלים?

אבשלום וילן: האם מאבטחים את הבית של אריק שרון?

אבשלום וילן: למה זה משרד השיכון?

יעקב ליצמן: את השאלה הזו שאלנו בהעברה קודמת, וזה חוזר על עצמו.

יעקב ליצמן: בתקציב הבא נבדוק מה צריך לעשות עם זה.

צלי רשף: תנו לו לענות על השאלה מה זו אבטחה במזרח-ירושלים?

אריאל לוין: משרד השיכון מאז שנת 1990 או 1991 מאבטח ואחראי על כל הנושא של אבטחה של בתי יהודים ומוסדות ציבור במזרח-ירושלים.

צלי רשף: כלומר, זו העיר העתיקה.

צלי רשף: זה כל מה שבנוי ב"עטרת כהנים" וכל החברים הטובים האלה.

אריאל לוין: "עטרת כהנים", עיר דוד, מנהרת הכותל.

קולט אביטל: בתי מוסקוביץ.

אבשלום וילן: כמה מתוך שבעת מליוני השקלים זה אבטחת ביתו של ראש הממשלה במזרח-ירושלים?

אריאל לוין: אולי 2% ואולי 3%.

אבשלום וילן: האם זה 2% משבעה מליוני שקלים?

אריאל לוין: לא.

אריאל לוין: זה מהתוספת.

אבשלום וילן: כמה זה עולה בערכים נומינליים.

אבשלום וילן: מהי עלות אבטחת הבית?

אריאל לוין: אם אלה שני מאבטחים, זה עולה 300 אלף שקל לשנה.

אריאל לוין: כל מאבטח עולה בערך 150 אלף שקל.

קולט אביטל: אבל, הוא לא גר שם.

קולט אביטל: אף אחד לא גר שם.

צלי רשף: אבל, אבטחה זה אבטחה.

קולט אביטל: למה צריך לאבטח בית ריק?

אמנון כהן: למה מפחיתים כסף בסעיף שיקום שכונות - פרט מספר 706903 בפניה?

קולט אביטל: נכון.

קולט אביטל: חבר-הכנסת אמנון כהן, שים לב איך מורידים.

קולט אביטל: מורידים 12,186 אלפי שקלים, ואז מעבירים את זה לסעיף אחר.

אמנון כהן: בסדר, אבל מורידים.

אמנון כהן: האם כבר גמרנו לשקם את כל השכונות במדינת ישראל?

צלי רשף: מה הם "פרוייקטים מיוחדים"?

אריאל לוין: לגבי שני מליוני השקלים, יש לי פה את פרטי התקנות.

אריאל לוין: יש רזרבה שאיננה של משרד השיכון.

אריאל לוין: זו רזרבה, וזה לא חלק- - -

אמנון כהן: אם כך, איך אתה מוריד מסעיף שיקום שכונות?

אריאל לוין: שיקום שכונות נקרא: סעיף, ויש שם כמה תקנות.

אריאל לוין: יש תקנה של רזרבה.

אריאל לוין: זה לא כסף של משרד השיכון.

אריאל לוין: זו הרשאה להתחייב של משרד האוצר, ומשם הוא לקח.

אריאל לוין: אדגים זאת.

אריאל לוין: לפניך אין את פירוט התקנות.

אמנון כהן: אתה מביא תקציב של משרד השיכון, ואתה אומר שזה לא בתוך תקציב משרד השיכון.

אריאל לוין: לגיב שיקום שכונות, אראה לך חוברת תקנות.

אריאל לוין: בתקנות התקציב יש עשר תקנות תחת הכותרת: "שיקום שכונות ושכונות ותיקות".

אמנון כהן: מה כתוב לגבי פרט מספר 706903?

רוני ברקת: יושב-הראש, מה עם ההצבעה לגבי משרד המדע?

יעקב ליצמן: לא תהיה הצבעה על הרביזיה על הפניה לגבי משרד המדע.

אמנון כהן: לא צריך הצבעה, כי אני מסיר את הרביזיה.

צלי רשף: הוא מסיר את הרביזיה.

צלי רשף: זה אושר.

יעקב ליצמן: זה עבר.

אמנון כהן: אבל, רוני ברקת, תביא מה שהבטחת.

איתן כבל: חבר-הכנסת אמנון כהן, למה אתה לא משתף את היושב-ראש ליצמן בקומבינה?

יעקב ליצמן: לא, אני לא בקומבינות.

צלי רשף: יושב-הראש ליצמן היום ברוגז.

איתן כבל: הוא עשה לו תרגיל.

צלי רשף: אתה נראה לי ברוגז.

יעקב ליצמן: שום ברוגז.

יעקב ליצמן: אני חושב שלא התנהגת ביושר.

צלי רשף: יש לנו מושגים שונים של מהי השליחות הציבורית שלנו.

יעקב ליצמן: לא עכשיו.

יעקב ליצמן: זה לא משנה עכשיו.

יעקב ליצמן: בתרגילים אני יודע לא פחות ממך.

יעקב ליצמן: אנו ניפגש.

איתן כבל: זה לא עניין של יושר.

איתן כבל: כל מה שחבר-הכנסת רשף ניסה זה לקבל הבהרות.

יעקב ליצמן: לא נכון.

איתן כבל: אני מכיר את חבר-הכנסת צלי רשף.

יעקב ליצמן: גם אני מכיר את חבר-הכנסת צלי רשף.

איתן כבל: לא יותר ממה שאני מכיר.

יעקב ליצמן: מספיקים שלושה שבועות.

יעקב ליצמן: אני מכיר אותו מצויין.

צלי רשף: היושב-ראש ליצמן צודק.

אמנון כהן: אריאל לוין, אני רוצה שתראה לי שיש תקנה 706903 ושהיא לא שייכת למשרד השיכון.

אריאל לוין: הפירוט לפני.

אריאל לוין: הסעיף התקציבי הוא 706903 - שיקום שכונות והשלמת פיתוח בשכונות ותיקות.

אמנון כהן: האם זה לא שייך למשרד השיכון?

אריאל לוין: אתה רוצה שאענה - אענה.

אריאל לוין: סעיף תקציבי זה מחולק פה לבערך עשר תקנות, ואחת התקנות זה רזרבה שהיא לא של המשרד אלא של משרד האוצר שנמצאת בתקנות משרד השיכון.

איתן כבל: החביאו זאת לשעת חירום.

אריאל לוין: נכון.

אמנון כהן: יש לי בעיה לאשר זאת.

יעקב ליצמן: ההצבעה תתקיים בתאריך אחר.

יעקב ליצמן: אינני מצביע היום על פניה מספר 339 לוועדה.

איתן כבל: לא קיבלנו הסבר מה הם "פרוייקטים מיוחדים".

טמיר כהן: זה מודיעין.

איתן כבל: אריאל לוין, סליחה, אתה צודק.

איתן כבל: שינויים בתקציב לשנת 2002 (פניה מס' 340 לוועדה)

יעקב ליצמן: עתה, פניה מספר 340 לוועדה - המשרד לביטחון פנים.

שרון גבמשו: פניה עוסקת בהגדלת הוצאה מותנית בהכנסה.

שרון גבמשו: הדבר בא לאפשר למערך התעסוקה של שירות בתי-הסוהר לקלוט הכנסות נוספות ממכירת הציוד שהם מייצרים בתוך בתי-הכלא, ובאמצעות התקציב הזה להגדיל את הרכישות של חומרי גלם, שכר וכו'.

שרון גבמשו: מערך התעסוקה בבתי-הסוהר עובד במשק סגור; מקבל הכנסות - ומגדיל הוצאות בהתאם.

אמנון כהן: האם אתה נותן מימון ביניים?

שרון גמבשו: יש פה הוצאה מותנית בהכנסה.

שרון גמבשו: בתחילת השנה יש לנו הערכה, לפי שנים קודמות, כמה הכנסות תהיינה להם.

שרון גמבשו: זה מה שאנו נותנים.

שרון גמבשו: אם שירות בתי-הסוהר הופך להיות במהלך השנה לעסק משגשג, אנו מגדילים את ההוצאה.

יעקב ליצמן: רבותי, היש עוד שאלות?

יעקב ליצמן: ההצבעה תתקיים בתאריך אחר.

יעקב ליצמן: הישיבה נעולה.

דובר: יש עוד נושאים.

יעקב ליצמן: הישיבה נעולה.

יעקב ליצמן: תודה רבה.